Page:Thrummy cap (2).pdf/4

 4                  To gie us quarters a' this night, For now we dinna hae the light, Farer to gang, though it were fair; Sae gin ye hae a bed to spare, Whate'er ye charge we sanna grudge, But satisfy ye e'er we budge To gang away--and fan 'tis day, We'll pack our all, and take the way-- The landlord says o' beds I've nane, Our ane foulks they will scarce contain; But gin ye'll gang but twa miles forret, Aside the kirk dwells Robbin Dorret, Wha keeps a change-house, sells gude drink, His house ye may mak out I think-- Quoth Thrummy that's oure far awa; The roads are sae blown up wi' snaw, To mak it is nae in our power; For look ye there's a gath'ring shower Is coming on--you'll lat us bide, Though we should sit by the fire-side-- The landlord says to him, na, na, I canna let you bide ava; Chap aff--for 'tis nae worth your while To bide, when ye hae scrimp twa mile To gang, sae quickly aff ye'll steer, For faith I doubt ye'll nae be here. Twa mile! quo' Thrummy, deil speed me                  If frae your house this night I'll jee; Are we to starve in christian land? As lang's my stick bides in my hand,